open-index/open-wikipedia-markdown huggingface dataset:
התפלגות בוז-איינשטיין

**התפלגות בוז-איינשטיין** (או **סטטיסטיקת בוז-איינשטיין**) היא פונקציית התפלגות סטטיסטית שבעזרתה ניתן לתאר תכונות של בוזונים (חלקיקים בעלי ספין שלם) זהים חסרי אינטראקציה. ההתפלגות קרויה על שם הפיזיקאי ההודי סאטינדרה נאת בוז, שפיתח אותה ב-1920 עבור פוטונים, ועל שם אלברט איינשטיין, שהכליל אותה עבור אטומים ב-1924.

באופן מפורש, האכלוס הממוצע של רמת אנרגיה מסוימת במערכת של בוזונים זהים הנמצאת בשיווי משקל תרמודינמי הוא 

 n_{i} = \frac{g_{i}}{e^{(\epsilon_i-\mu) / k_B T} - 1} .


כאן
*  \ n_{i}  הוא המספר הממוצע של חלקיקים שימצאו במצב ה-\ {i}.
*  \ g_{i}  היא דרגת הניוון של המצב ה-\ {i}.
* \ \epsilon_{i} היא האנרגיה של המצב ה-\ {i}.
* \ \mu הוא הפוטנציאל הכימי.
* \ T היא הטמפרטורה.
*  \ k_B הוא קבוע בולצמן.

הבוזונים הם חלקיקים בעלי פונקציית גל סימטרית. בניגוד לפרמיונים, המצייתים לעקרון פאולי ולהתפלגות פרמי-דיראק, הבוזונים יכולים להימצא באותו מקום ובאותו מצב שבו נמצאים חלקיקים זהים נוספים.

בשימוש בהתפלגות בוז-איינשטיין, ותוך ידיעת צפיפות המצבים \ g(\epsilon), ניתן לחשב תכונות תרמודינמיות שונות של המערכת. לדוגמה, האנרגיה הממוצעת נתונה על ידי:

\ U = \int \epsilon g(\epsilon) n_{BE}(\epsilon) d\epsilon 

## פיתוח
את התפלגות בוז-איינשטיין ניתן לקבל בקלות על ידי שימוש בצבר הגרנד קנוני.
במסגרת צבר זה, ההסתברות למציאת מערכת במצב i עם \ N_i  חלקיקים ואנרגיה כוללת \ E_i נתונה על ידי 
 P_i = \frac{1}{\mathcal{Z}}e^{- \frac{(E_i-\mu N_i)}{k_BT}}, כאשר \mathcal{Z}=\sum_{i}e^{- \frac{(E_i-\mu N_i)}{k_BT}} היא פונקציית החלוקה הגרנד-קנונית.

ניקח כמערכת רמת אנרגיה (חד-חלקיקית) מסוימת \epsilon. אם אין אינטראקציה בין החלקיקים \ E_i = n\epsilon כאשר \ n=N_i  הוא מספר החלקיקים הנמצאים ברמה זו. כאשר מדובר בבוזונים אין הגבלה על ערכי n כלומר \ n=0,1,\dots. פונקציית החלוקה במקרה זה תהיה \mathcal{Z}=\sum_n e^{-\beta(\epsilon-\mu)n}=\frac{1}{1-e^{-\beta(\epsilon-\mu)}}. מכאן ניתן לקבל את מספר החלקיקים הממוצע על ידי שימוש ב- \lang n \rang = -\frac{\partial\Omega}{\partial\mu} כאשר \Omega = -k_B T\ln\mathcal{Z} .

## ראו גם
* עיבוי בוז-איינשטיין
* התפלגות פרמי-דיראק

## קישורים חיצוניים

* 

בוז-איינשטיין
קטגוריה:פיזיקה סטטיסטית
קטגוריה:אלברט איינשטיין
קטגוריה:מושגים בפיזיקה
Vuze

**Vuze** (נקראה בעבר **אזורוס**; **Azureus**) היא תוכנה לשיתוף קבצים המבוססת על טכנולוגיית Java, ועל קליינט של התוכנה ביטורנט עם תמיכה
של פרוטוקולי התקשורת I2P ו-TOR. התוכנה תומכת במערכות ההפעלה חלונות, לינוקס, מק ויוניקס.

## סקירה
### מאפייני התוכנה
[שמאל|ממוזער|240px|תוכנת Vuze נטענת על [חלונות ויסטה]]
Vuze מאפשרת למשתמשיה להזין את מהירויות המקסימום של ההעלאות וההורדות ולשנות נתונים שונים. בנוסף, Vuze מאפשרת למשתמשים לפתוח חלקים ספציפיים שהסתיימו מהקובץ המלא. Vuze יכולה לשמש כטראקר עצמאי ובכך לאפשר למשתמשים לשתף את הקבצים האישיים שלהם מבלי להעלות אותם לאתר מסוים. Vuze תומכת בהצפנת הזרמת מסרים, שהיא שיטה שמונעת שליטה ברוחב הפס שהתוכנה משתמשת בה. אפשרויות PEX והעתקות כתובות של טורנטים נתמכים גם הן. אפשרויות התוכנה יכולות להתרחב באמצעות טלאים שונים, אחד הפופולריים ביניהם הוא 'מאתר המדינה' (Country Locator). מיזוג בין 'נודזילה גריד נטוורק' מהווה כטלאי לתוכנה שמאפשר אחסון סמוי, שיתוף והפצת קובצי טורנטים.

### ממשק

### טלאים
Vuze מכילה גם מגוון של טלאים (Plugins) הכוללים:
* Auto Speed
* Advanced Statistics
* Mainline DHT
* 3D View
* SMS Notifications
* Country Locator
* FireFrog
* HTML Web UI
* Jython
* Ono
* ProgressBar
* RSS Downloader
* Speed Scheduler
* Status Mailer

את רשימת הטלאים המלאה ניתן לראות כאן

### מערך נתונים מבוזר (DHT)
גרסת 2.3.0.0 של Vuze הציגה את פונקציית מערך הנתונים המבוזר (DHT) שהיא פיתוח של פרוטוקול הביטורנט, במטרה להפוך את התוכנה לעצמאית יותר משימוש בטראקרים. זה מאפשר לטורנט לקבל מידע ממקורות אחרים כשהטראקר המקורי מושבת או חלש. הצד השלילי בכך הוא שמדובר בטראקרים פרטיים, שנדרשת הרשמה אליהם.

## היסטוריה

### אזורוס
אזורוס שוחררה לראשונה ביוני 2003 באתר Sourceforge.net, בעיקר כדי להתנסות בטכלונגיית ה-SWT של אקליפס. Vuze היא אחת מהקליינטים הנפוצים ביותר לביטורנט.

### Vuze

## ביקורת
הביקורת על Vuze מתבטאת בניצול הגבוה של משאבי המערכת והזיכרון הפנימי במחשב שהיא משתמשת בהם לפעילותה. טכנולוגיית ה-Java שבה התוכנה נדרשת מותקנת בנפרד מבסיס התוכנה וגורמת לתוכנה להשתמש ביותר משאבים.

## ראו גם
* ביטורנט

## קישורים חיצוניים

* 
* טלאי ה-Nodzila
* 

## הערות שוליים

קטגוריה:לקוח ביטורנט
קטגוריה:תוכנה חופשית
קטגוריה:תוכנות שהושקו ב-2003
קטגוריה:תוכנות הכתובות ב-Java
קטגוריה:תוכנה חוצת פלטפורמות
הארי מרקוביץ

**הארי מקס מרקוביץ** (באנגלית: **Harry Max Markowitz**; 24 באוגוסט 1927 – 22 ביוני 2023) היה כלכלן יהודי-אמריקאי בעל השפעה באוניברסיטת קליפורניה בסן דייגו. אבי תורת בחירת תיק ההשקעות האופטימלי וחתן פרס נובל לכלכלה לשנת 1990.

במסגרת עבודת הדוקטורט הוא פיתח את התאוריה המודרנית של תיקי השקעות, בה הוא טען, שבהינתן מידע על התפלגויות של תשואות הנכסים, ניתן לבנות "חזית של תיקים יעילים". אלה הם תיקי השקעה בעלי תשואה מרבית ברמת סיכון נתונה.

עקרון הפיזור – לפי מודל מרקוביץ – אומר שניתן להפחית את הסיכון בהשקעה בניירות ערך על ידי פיזור. המושג "פיזור" מתייחס להשקעה במספר ניירות ערך שונים כדי שאם ערכו של נייר ערך ספציפי ירד, הוא יתקזז עם ערכו של נייר ערך אחר שעלה. דרך הפיזור, אנחנו מפחיתים את הסיכון הלא שיטתי (הנקרא גם סיכון עסקי) עד לגבול מסוים בו לא ניתן יותר להפחית את הסיכון, גבול זה ממחיש את הסיכון השיטתי שזהו סיכון השוק אותו לא ניתן להפחית. מרקוביץ הצליח להוכיח מתמטית את הקשר בין סיכון שיטתי ללא שיטתי.

## ביוגרפיה
מרקוביץ היה בן להורים יהודים. בתקופת לימודיו בבית הספר התיכון התעניין בפיזיקה ובפילוסופיה. סיים תואר ראשון באוניברסיטה במדעי הרוח. למד לתואר שני כלכלה באוניברסיטת שיקגו וסיים את לימודיו בשנת 1950.

מרקוביץ בחר בתחום של מתמטיקה יישומית לניתוח שוק המניות כנושא לעבודת הדוקטורט שלו. הוא התמקד בנושא של ניהול סיכונים בהשקעות בשוק ההון. תוצר של התמקדות זו היה מאמר התיאוריה של בניית פורטפוליו של השקעה בתנאי אי-ודאות. המאמר פורסם בעיתון המקצועי The Journal of Finance בשנת 1952.

בשנת 1952 התחיל לעובד במכון RAND. במכון ראנד עבד עם ג'ורג' דנציג על אלגוריתמים מתמטיים לאופטימיזציית פורטפוליו המניות. באותה שנה פרסם מאמר בשם Portfolio Selection.

מרקוביץ נפטר בסן דייגו ב-22 ביוני 2023.

## עבודות
* בחירת תיק השקעות, 1952
* פיתוח תורת תיק השקעות, 1991

## ראו גם
* התאוריה המודרנית של תיקי השקעות

## קישורים חיצוניים

* הארי מרקוביץ, אנשי סגולה – יהודים זוכי פרס נובל, באתר אנו – מוזיאון העם היהודי
* 

* Harry M. Markowitz Curriculum Vitae Web Archives



## הערות שוליים

קטגוריה:אמריקאים ילידי אילינוי
קטגוריה:זוכי פרס נובל לכלכלה
קטגוריה:זוכי פרס נובל יהודים אמריקאים
קטגוריה:זוכי פרס ג'ון פון נוימן (INFORMS)
קטגוריה:כלכלנים יהודים אמריקאים
קטגוריה:סגל אוניברסיטת קליפורניה בסן דייגו
קטגוריה:בעלי תואר דוקטור מאוניברסיטת שיקגו
קטגוריה:שיקגו: אישים
קטגוריה:מקבלי תואר דוקטור לשם כבוד מאוניברסיטת אריסטו של סלוניקי
קטגוריה:אמריקאים שנולדו ב-1927
קטגוריה:אמריקאים שנפטרו ב-2023
ראשית (קיבוץ)

**קיבוץ ראשית** הוא הקיבוץ העירוני הראשון בישראל. הקיבוץ הוקם בשנת 1979 בשכונת הבוכרים בירושלים כקיבוץ משותף לדתיים וחילונים, ובשנת 1991 עבר לשכונת עיר גנים, שם שוכן עד היום. כיום, מונה הקיבוץ כמה עשרות משפחות, וכל שאר התושבים בסביבתו הם למעשה אינם חברי הקיבוץ.

כמו כן הקים הקיבוץ את בית הספר "ראשית", בית ספר ממלכתי דתי יסודי שש שנתי המנוהל על ידי תמי פרידמן בן שלום, הנמצא גם הוא בשכונת קריית מנחם.
## היסטוריה
קבוצת ראשית אשר הייתה מורכבת מיוצאי קיבוצים, מושבים ומבוגרי הקיבוץ הדתי, הונהגה על ידי ירמיהו פרידמן בן שלום (בנו של ישראל פרידמן בן-שלום) ורעייתו, תמי פרידמן בן שלום, והתיישבה בשנת 1979 בשכונת הבוכרים. הקיבוץ היה מזוהה עם הקמתו עם תנועת התק"ם. עקב תהליכי התחרדות של שכונת הבוכרים הרגישו החברים חוסר שייכות לסביבה ובשנת 1991 עבר הקיבוץ לרחוב הנורית בשכונת עיר גנים בהנהגת ירמיהו ותמי פרידמן בן שלום. בשנת 1992 - על רקע מחלוקת באשר לחינוך ילדי הקיבוץ - התפלגה מתוך "ראשית" קבוצה בהנהגת הושע פרידמן בן שלום, אחיו של ירמיהו אשר הקימה את הקיבוץ העירוני "בית ישראל" בשכונת גילה.

בשנת 1991 הוענק לקיבוץ פרס יגאל אלון על פעילותו החברתית.

## השפעת הקיבוץ על השכונה
קריית מנחם נחשבת עד היום לשכונת פשע, אך כשקיבוץ ראשית עבר לשכונה, הוא התחיל לשנות אותה, ומשך אליו עוד ועוד זוגות צעירים שהצטרפו לקהילה.

מלבד בית הספר וגני הילדים שתחתיו, הקיבוץ הקים את תנועת הנוער "ראשית" המספקת פעילות חינוכית וערכית אחר הצהריים לילדי ונוער השכונה. הפעילות כוללת גם אירועים מיוחדים לאורך השנה, למשל חגיגות "חג הסיגד"- חג שנחגג על ידי יהודי אתיופיה, אותו אימץ הקיבוץ וחוגג גם הוא באירוע גדול של כל תושבי השכונה, קהילת בתי הספר והגנים וקהילות מרחבי הארץ. הקיבוץ מארגן גם שוק פורים, וחגיגת יום עצמאות.

## פעילות
בקיבוץ ישנם בית כנסת, חממה, גן ירק, לול תרנגולות, עיזים, ומאגר מים, שלתפעולם השוטף דואגים חברי הקיבוץ ותושבי השכונה. תושבי שכונות האזור הם לא חלק מהקיבוץ אך יש קהילת תושבים שמצויה בקשר טוב עם חברי הקיבוץ, בית הספר והפעילויות השונות אותו הוא מפעיל.

קיבוץ ראשית דוגל בערכים חלוציים, חברתיים, דתיים, חקלאיים וחינוכיים. שלושה מהמשפטים המובילים את בית הספר ואת הקיבוץ הם:
* "בן אדם, עלה למעלה עלה כי כח עז לך יש לך כנפי רוח כנפי נשרים אבירים אל תכחש בם פן יכחשו לך דרוש אותם וימצאו לך מיד" (הרב קוק)
* "דע לך שכל ילד וילד יש לו ניגון מיוחד משלו" (מעובד על פי רבי נחמן מברסלב)
* "כשכל ישראל יתנו יד זה לזה תצטרפנה הידיים ליד אחת המגעת עד כיסא הכבוד" (המגיד מקוזניץ)

הקיבוץ מפעיל מספר גני ילדים מגילאי 3 ועד 6 ובית ספר יסודי ממלכתי דתי בשם "ראשית" אשר מלמד עם תוכנית לימודים מיוחדת וערכית ברוח הקיבוץ ומשלב שיעורי נגינה, מוזיקה וזמר עברי כחלק משעות הלימודים, וכן שיעור חקלאות ו"משנה חקלאית". בבית הספר יש חממה בה 2 כיתות לימוד, נגריה, שתילים ועצים ומושבי טרסה. בנוסף לחממה נמצא בבית הספר גם גן ירק גדול, ממנו לוקחים התלמידים תנובה הביתה. אחת לחודש מקיים בית הספר אירועים מיוחדים וימי שישי מיוחדים מצוינים אחת לחודש פני "שבת מברכין". חלק ממורי בית הספר הם תושבי השכונה והקיבוץ. בנוסף, לבית הספר ישנם מועדונית, מרכזי למידה והעשרה לילדים עולים, חונכויות ותנועת נוער "ראשית" המיועדת לתלמידי בית הספר ולילדי השכונה ואף לבוגרי בית הספר.

## קישורים חיצוניים
* 
* כתבה על קיבוץ ראשית ואנשיו באתר "mynet קיבוץ"
* 

## הערות שוליים

קטגוריה:קיבוצים עירוניים
קטגוריה:זוכי פרס יגאל אלון
קטגוריה:ירושלים: ארגונים
קטגוריה:עיר גנים (שכונה)
אלכס קוקס

**אלכסנדר (אלכס) קוקס** (באנגלית: **Alexander (Alex) Cox**; נולד ב-15 בדצמבר 1954 בליברפול, אנגליה) הוא במאי ושחקן קולנוע בריטי. קוקס החל ללמוד משפטים באוניברסיטת אוקספורד (ולמד לצד טוני בלייר), כאשר עזב לטובת לימודי קולנוע באוניברסיטת בריסטול ובאוניברסיטת קליפורניה בלוס אנג'לס (UCLA). סרטו "מעקלים" (1984) נחשב לאחת מיצירות הקולנוע העצמאי הראשונות. הוא גם ביים סרטוני תעמולת בחירות למפלגת הירוקים הבריטית וכתב ביקורות לכתבי עת בנושאי קולנוע. 

בין סרטיו הידועים: 
* מעקלים (1984 - Repo Man 
* סיד וננסי (1986) - Sid & Nancy 
* היישר לגיהנום (1987) - Straight to Hell 
* ווקר (1988) - Walker
* פחד ותיעוב בלאס וגאס (1998)

## קישורים חיצוניים

* 

קטגוריה:שחקני קולנוע וטלוויזיה בריטים
קטגוריה:במאי קולנוע בריטים
קטגוריה:בוגרי אוניברסיטת בריסטול
קטגוריה:בוגרי אוניברסיטת קליפורניה בלוס אנג'לס
קטגוריה:אנגלים שנולדו ב-1954
אווסה

**אווסה** (באמהרית: **አዋሳ**) היא עיר הבירה של מדינת סידאמה, וכן של מדינת האומות, הלאומים ועמי הדרום ששוכנת על חופי אגם אווסה באתיופיה. בעבר הייתה עיר הבירה של מחוז סידאמו לאחר שהחליפה את ירגעלם.

בשנת 2005 אוכלוסיית העיר מנתה 119,623 תושבים, מתוך אוכלוסייה שמנתה 515,898 נפש בנפה שבו ממוקמת העיר.

העיר ממוקמת על הדרך שבין אדיס אבבה לניירובי שבקניה. מצוי בה שוק מקומי והתעשייה העיקרית של תושביה היא דיג.

## ערים תאומות

* 

## קישורים חיצוניים

* אווסה באתר אתיופיה

קטגוריה:אתיופיה: ערים
קטגוריה:מדינות אתיופיה: ערי בירה
מגדלי YOO

**מגדלי YOO** או **YOO Tel Aviv** הם שני מגדלי מגורים הנמצאים בשכונת פארק צמרת בתל אביב שנבנו על ידי קבוצת חבס. המגדלים מעוצבים כגלילים המסתירים ליבה מרובעת, והם בני 37 ו-41 קומות, בשטח בנייה כולל של כ-100 אלף מטר רבוע (70 אלף מ"ר עילי וכ-30 אלף מ"ר תת-קרקעי) ובהיקף של כ-300 דירות. המגדלים נבנו על קרקע בשטח של כ-9 דונם בצידה הצפון מערבי של שכונת פארק צמרת. המגדל המערבי היה בניין המגורים הגבוה בישראל מ-2008 עד 2010 עת הסתיימה בנייתו של מגדל W השוכן באותו מתחם.

## אדריכלות ושיווק
את התכנון הכללי של הבניינים הגה המעצב פיליפ סטארק ביחד עם משרד יסקי מור סיון שתכננו בפועל את הבניינים. חדשנותו של הפרויקט היא באופן שבו תוכננו החללים הציבוריים (לובי כניסה, מועדון דיירים, ספא ובריכת שחייה) וכן באופן בו תוכננו ושווקו הדירות. חללי המגורים נטולי העמודים אפשרו חופש עיצובי בתכנון הדירה הפנימי ובגודלי דירה הנעים בין 88 מ"ר לדירות על קומה שלמה בשטח של כ-800 מ"ר.

עיצובם החיצוני של המגדלים הוא גליל גבוה. המעטפת העגולה עשויה מקטעי רצועות לבנות המושלמות על ידי העין לכדי צורת גליל שלם המודגש גם על ידי כותרת הבניין שמעטפתה שלמה. על אף המראה החיצוני העגול, התכנון הפנימי כולו אורתוגונלי (מבוסס על קווים בזויות ישרות בלבד) והצורה המעוגלת מתקבלת ממרפסות חיצוניות בעלות דופן עגולה ורווחים מרובעים בין דירות שכנות התחומות על ידי קורות מרחפות.

בניית המגדלים החלה בשנת 2004 ואכלוסם החל בשנת 2007. קבלן הבנייה היה חברת "יילמזלר" הטורקית.


קובץ:Yoo night.jpg|רחבת הכניסה
קובץ:Yoo lobby.jpg|לובי


## ראו גם

* גורדי שחקים בישראל

## קישורים חיצוניים

* 
* 
* 

YOO
קטגוריה:מבנים ואתרים שתכנן אברהם יסקי
קטגוריה:דרך נמיר
YOO
קריסה

שמאל|ממוזער|250px|ניסוי '''קריסה''' של עמודים הרתומים בצורות שונות
שמאל|ממוזער|250px|אורך ה'''קריסה''' במוטות לפי צורת הריתום
[250px|ממוזער|שרידי קריסת קיר אבנים ב[גבעת נשר בעיר נשר בעקבות סערת גשמים בינואר 2024]]
**קריסה** היא כשל במבנה של הגוף כתוצאה מכוח לחיצה הפועל עליו.
בעת תכן הנדסי בדיקה של תופעת הקריסה חשובה מכיוון שבחלק מהמקרים קריסה מתרחשת לפני תופעת הכניעה, שבה החומר עובר מהשלב האלסטי לשלב הפלסטי שלו (Pcr  F=\frac{\left(K \pi ^2 E I \right )}{l^2}
או
: F=\frac{\left(\pi ^2 E I \right )}{(\mu l)^2}

כאשר:
: F = הכוח הקריטי הוא כוח הלחיצה הצירי הגורם לקריסת העמוד
: E = מודול האלסטיות
: I = מומנט ההתמד של השטח
: l = אורך העמוד בין התמיכות 

:: \ K = מקדם המגדיר את אורך הקריסה והוא תלוי בצורת התמיכות של העמוד
* 1/4 - צד אחד רתום, צד שני חופשי לגמרי
*1 - פרקים החופשיים להסתובב בשני צידי העמוד
*4 - שני הקצוות רתומים

:: \ \mu = מקדם אורך הקריסה, אורך המוט הקורס כתלות בתמיכות
* 2 - צד אחד רתום, צד שני חופשי לגמרי
* 1 - פרקים החופשיים להסתובב בשני צידי העמוד
* 0.67 - צד אחד רתום, צד שני פרק חופשי להסתובב
* 1/2 - שני הקצוות רתומים

:הקריסה מושפעת מהגמישות של העמוד ולא מהחוזק של חומר העמוד.
:הכוח הקריטי מושפע ישירות ממומנט האינרציה של השטח של העמוד.
:תנאי הגבול - התמיכות משפיעות על אורך הקריסה וכך על כוח הקריסה.

## מאמץ הקריסה
:\sigma = F/A = \frac{\pi^2 E}{(l/r)^2}
כאשר:
* \ F/A - מאמץ הקריסה: כוח הקריסה מחולק בשטח החתך של העמוד.
* \ l/r - הגבהות של העמוד, מסומנת בדרך כלל על ידי האות: lambda - λ
* \ r - רדיוס האינרציה של חתך העמוד
* \ l - אורך הקריסה התלוי בצורת התמיכות
: \ \lambda = l/r

## צורות שונות של קריסה
* קריסה של מעטפת החומר כמו קריסה של מכל כתוצאה מתת לחץ.
* קריסה מקומית של חלק מבנה כמו קריסה של דופן קורה.
* קריסה תוך כדי פעולת פיתול.

## לקריאה נוספת

*Timoshenko S., **Strength of Materials**, 3rd edition, Krieger Publishing Company, 1976. 
* **McGraw-Hill Encyclopedia of Engineering**, Sybil P. Parker Editor in Chieh. McGraw Hill Book Company 1983, 
* Timoshenko & Gere, **Theory of Elastic Stability**, 2nd Ed. International Student Edition 1961

## קישורים חיצוניים

* קריסה, באנגלית
* מאמר בנושא קריסה, באנגלית
* קריסה באתר TWI, באנגלית
* דף חישוב מוט לקריסה, באנגלית
* קריסה דינמית, באנגלית
* 

קטגוריה:מכניקה
קטגוריה:הנדסת מכונות
קטגוריה:סטטיקה
אל-ויחדאת

**אל-ויחדאת** (בערבית: **الوحدات**) הוא מועדון ספורט ירדני, הנמצא במחנה הפליטים הפלסטינים ״אל ויחדאת״. הקבוצה מפורסמת בעיקר הודות לקבוצת הכדורגל שלה.

מועדון הספורט הוקם בשנת 1956 במחנה הפליטים הפלסטינים אל-ויחדאת  בבירת ירדן, עמאן.

קבוצת הכדורגל, הנחשבת לאחת מקבוצות הכדורגל הטובות בליגה הירדנית, זכתה חמש עשרה פעמים באליפות הליגה הירדנית וכן זכתה בגביע ירדן עשר פעמים.

היריבה הבולטת של קבוצה זו היא קבוצת אל-פייסלי.

## תארים
***[[ליגת העל הירדנית|אליפות ירדן]]**: 17
:: 1980, 1987, 1991, 1994, 1995, 1996, 1997, 2005, 2007, 2008, 2009, 2011, 2014, 2015, 2016, 2018, 2020
***[[הגביע הירדני בכדורגל|הגביע הירדני]]**: 10
:: 1982, 1985, 1989, 1996, 1997, 2000, 2009, 2010, 2011, 2014
***[[מגן ההתאחדות הירדנית]]**: 9
:: 1982, 1983, 1988, 1995, 2002, 2004, 2008, 2010, 2017
***[[הסופר-קאפ הירדני]]**: 13
:: 1989, 1992, 1997, 1998, 2000, 2001, 2005, 2008, 2009, 2010, 2011, 2014, 2018

## הופעות במפעלים האסיאתים
* **[[ליגת האלופות האסיאתית]]**: הופעה 1
::2002-03: מוקדמות מערב - סיבוב שני
* **[[אליפות אסיה לקבוצות]]**: הופעה 1
::1996: סיבוב ראשון
***[[גביע AFC]]**:
::7 הופעות
::2006: חצי גמר
::2007: חצי גמר
::2008: שלב הבתים, שנייה בסיבוב זה
::2009: שלב הבתים
::2010: שלב הבתים
::2011: חצי גמר
::2012: רבע גמר
::2015: שמינית גמר
::2016: שמינית גמר
::2017: חצי גמר
***[[גביע אסיה למחזיקות גביע]]**: 2 הופעות
::2000/01: רבע-גמר
::2001/02: סיבוב שני

## שחקנים מפורסמים
*  חיידר עבדול-ג'אבר
*  מחמוד שלביה
*  חסאן עבדל פאטח
*  עמנואל אמוניקה

## קישורים חיצוניים
* 

קטגוריה:קבוצות כדורגל ירדניות
קטגוריה:קבוצות כדורגל שהוקמו ב-1956
קטגוריה:עמאן
לגיה ורשה

**לגיה ורשה** (בפולנית: **Klub Piłkarski Legia Warszawa Sportowa Spółka Akcyjna**) הוא מועדון כדורגל פולני מעיר הבירה ורשה, המשחק בליגת העל הפולנית.

קבוצת הכדורגל הוקמה תחילה במרץ 1916 כקבוצת הכדורגל של הלגיון הפולני אך לאחר מלחמת העולם הראשונה היא הפכה לקבוצה הראשית של הצבא הפולני.

בשנת 1970 הקבוצה הגיעה לחצי גמר גביע אירופה לאלופות ובשנת 1991 לחצי גמר גביע אירופה למחזיקות גביע.

## היסטוריה

לגיה נוסדה בין החמישי לחמישה עשר במרץ 1916 במהלך המבצעים הצבאיים של מלחמת העולם הראשונה בחזית המזרחית של שכונת מנייויצ'זה בווהלין כמועדון הכדורגל של הלגיונות הפולנים. הקבוצה החלה את האימונים הראשונים שלה באביב של שנת 1915, בעיר פיוטרקוב טריבונלסקי. ביולי 1916, הודות למתקפת ברוסילוב, לגיה עברה באופן קבוע לעיר הבירה, ורשה. את המשחק הראשון בוורשה לגיה שיחקה ב-29 באפריל 1917 נגד יריבתה המקומית פולוניה ורשה. המשחק הסתיים בתוצאה 1-1. עד לסוף מלחמת העולם הראשונה, לגיה שיחקה תשעה משחקים בסך הכל בוורשה, כאשר שישה הסתיימו בניצחון והשאר בתיקו. משחק החוץ הראשון של לגיה היה נגד קרקוביה קרקוב, משחק שהסתיים בניצחון 1–2. לאחר הניצחון על קרקוביה, והודות לעובדה שעדיין לא נוסדה הליגה הפולנית, לגיה הוכתרה כאלופה הלא-רשמית של המדינה.

לגיה שיחקה את משחקה הראשון בליגה הפולנית ב-8 במאי 1927 נגד לודז', והביסה אותה. מאז שנת 1930, לגיה שיחקה באצטדיון הצבא הפולני, מבנה שהוענק במתנה עבור המועדון מידי יוזף פילסודסקי. בשנת 1936 המועדון ירד לליגה המשנית, שבה הוא נשאר עד לסיום מלחמת העולם השנייה. לאחר מלחמת העולם השנייה, לגיה חידשה את סגל שחקניה, ובסוף שנת 1949 המועדון שינה את שמו שוב, הפעם למועדון ספורט סנטרל ארמי.

שנות השבעים היו ידועות כתור הזהב של הכדורגל הפולני. בתקופה שבין שנות השישים לבין שנות השבעים, הסגל של לגיה הכיל כדורגלנים בכירים כמו יאן טומאסזווסקי, קאזימיירז גורשקי ורוברט גאדוחה. בגביע אירופה לאלופות לעונת 70–1969 העפילה לגיה לשלב חצי הגמר יחד עם פיינורד ההולנדית, לידס יונייטד האנגלית וסלטיק הסקוטית. עונה לאחר מכן, באותו מפעל, הגיעה לגיה לשלב שמינית הגמר, שם הפסידה לאתלטיקו מדריד.

למרות העובדה שהמועדון החזיק שחקנים בינלאומיים כמו קאזימיירסקי, אוקונסקי, ז'אנס, מז'וובסקי, קוביסקי ואחרים, המועדון נקלע לבעיות כאשר לא הצליח לזכות באליפויות, אולם הצליח להשתתף במפעלים האירופים הודות לזכייתו בגביעים.

בשנת 1989 זכתה לגיה זכתה לראשונה בתולדותיה בסופר קאפ הפולני לאחר ניצחון בתוצאה 0–3 על קבוצת רוך חוז'וב.

ב-22 בנובמבר 2016 בשלב הבתים של ליגת האלופות, לגיה ורשה הפסידה לדורטומונד בתוצאה ההיסטורית 4–8, שיא שערים במשחק ליגת האלופות.

## תארים
;ליגת העל הפולנית
* **זכייה (15):** 1955, 1956, 1968/69, 1969/70, 1993/94, 1994/95, 2001/02, 2005/06, 2012/13, 2013/14, 2015/16, 2016/17, 2017/18, 2019/20, 2020/21
;הגביע הפולני
* **זכייה (21):** 1954/55, 1955/56, 1963/64, 1965/66, 1972/73, 1979/80, 1980/81, 1988/89, 1989/90, 1993/94, 1994/95, 1996/97, 2007/08, 2010/11, 2011/12, 2012/13, 2014/15, 2015/16, 2017/18, 2022/2023, 2024/2025
;הסופרקאפ הפולני
* **זכייה (4):** 1989, 1994, 1997, 2008

## ראו גם

* לגיה ורשה (כדורסל)

## קישורים חיצוניים

* 

## הערות שוליים

*
קטגוריה:קבוצות כדורגל פולניות
קטגוריה:ורשה: מועדוני כדורגל
קטגוריה:קבוצות כדורגל שהוקמו ב-1916
גורניק זאבז'ה

**גורניק זאבז'ה** (בפולנית: **Górnik Zabrze**) הוא מועדון כדורגל פולני מהעיר זאבז'ה, מרכז מכרות חשוב בפולין. פירוש המילה "גורניק" הוא "כורה". המועדון משחק בליגת העל הפולנית.

## היסטוריה
בעונת 1967/1968 המועדון השתתף בגביע אירופה לאלופות. בסיבוב הראשון ניצח את יורגודן. בשמינית הגמר ניצח את דינמו קייב. ברבע הגמר הפסיד למנצ'סטר יונייטד. בעונת 1969/1970 העפילה לגמר גביע המחזיקות כאשר היא עוברת קבוצות יותר גדולות ממנה: בסיבוב הראשון מנצחים את סגנית אלופת יוון אולימפיאקוס. בשמינית הגמר מנצחים את גלאזגו ריינג'רס הסקוטית וברבע הגמר מנצחים את לבסקי סופיה, סגנית אלופת בולגריה. בחצי הגמר חיכה להם מפגש מול רומא האיטלקית במשחק הראשון בביתם הסתיים בתיקו 1-1 ובמשחק השני הם היו זקוקים לתיקו של יותר משער אחד כדי להעפיל לגמר אירופי ראשון בתולדותיהם וזה קרה תיקו 2-2 הבטיח לפולנים העפלה לגמר אירופי ראשון מול מנצ'סטר סיטי בו הפסידו 1-2 וסיימו במקום השני בתחרות.

## תארים והישגים
***אליפות הליגה הפולנית**: 1957, 1959, 1961, 1963, 1964, 1965, 1966, 1967, 1971, 1972, 1985, 1986, 1987, 1988.
***[[הגביע הפולני]]**: 1965, 1968, 1969, 1970, 1971, 1972.
***אלופת [[ליגת העל הפולנית]]**: 1988.
* **סגנות [[גביע אירופה למחזיקות גביע]]**: 1970.

## שחקני עבר מפורסמים
* רישרד קומורניצקי
* ולודז'ימייז' לובאנסקי
* זיגפריד שולטיסק
* ארנסט פול
* יאן אורבן
* יוזף ונדזיק

## קישורים חיצוניים

* 

קטגוריה:קבוצות כדורגל פולניות
קטגוריה:שלזיה (פרובינציה)
קטגוריה:קבוצות כדורגל שהוקמו ב-1948
האוניברסיטה הפדרלית של פרנה

ממוזער|שמאל|250px| האוניברסיטה הפדרלית של פרנה
[ממוזער|שמאל|250px| האוניברסיטה הפדרלית של פרנה ב[קוריטיבה ברזיל]]
**האוניברסיטה הפדרלית של פרנה** (בפורטוגזית: **Universidade Federal do Paraná**) נוסדה ב-19 בדצמבר 1912, בעיר קוריטיבה, בירת מדינת פרנה אשר בברזיל. האוניברסיטה הזו היא האוניברסיטה הראשונה בברזיל. הפקולטות של האוניברסיטה פזורות בכל קוריטיבה ובכמה ערים נוספות בפרנה.

## קישורים חיצוניים

* 

קטגוריה:ערכים שבהם תבנית בריטניקה אינה מתאימה
קטגוריה:ברזיל: אוניברסיטאות פדרליות
קטגוריה:קוריטיבה
אורית

ממוזער|קריאה מספר האורית**אורית** (בגעז: ኦሪት; עברית: "חוק", "תורה") הוא שמם של שמונת הספרים הראשונים בביבליה של הכנסייה האורתודוקסית האתיופית, הכנסייה האריתראית  ובמצחף קדוס של ביתא ישראל, הכוללים את חמשת חומשי תורה, ספרי יהושע, שופטים ומגילת רות. מקורה במילה "אורייתא" שבארמית.

תרגום התורה לגעז הסתמך בעיקר על תרגום השבעים היווני, אך נשען מעט גם על התרגומים הארמיים ונוצר כנראה בין המאות החמישית והשביעית לספירה, אחרי התנצרותה של אקסום במאה הרביעית.

## קישורים חיצוניים
*מתוך "אגודה ישראלית למען יהודי אתיופיה" 
*אורית - מהדורה מקוונת (געז)
* ספר התורה של יהודי אתיופיה, יד יצחק בן-צבי
*כתב יד של אורית באוסף כתבי היד של הספרייה לאומית בירושלים
*מסעה של האורית, סרטון באתר החינוך של הספרייה הלאומית
* 

## הערות שוליים

קטגוריה:היימנות
קטגוריה:הכנסייה האתיופית האורתודוקסית
קטגוריה:הכנסייה האריתראית האורתודוקסית
קטגוריה:מהדורות של התנ"ך
קטגוריה:ספרות געז
קטגוריה:תרגומי המקרא
קטגוריה:כרוניקות של תולדות עם ישראל
מחלף אלוף שדה

**מֶחְלַף אַלּוּף שָׂדֶה** הוא מחלף המחבר את כביש 4, דרך אלוף שדה ודרך שיבא. הוא נמצא במזרחה של רמת גן, כאשר ממערב לו השכונות שיכון הצנחנים ונוה יהושע וממזרח לו רמת אפעל וכפר אז"ר.

## היסטוריה
בשנת 1965 הודיע שר התחבורה ישראל בר יהודה שבקרוב תותקן בצומת אלוף שדה תאורה ותתבצע ספירה של כמות הרכבים העוברים בצומת כדי לברר האם יש צורך בהתקנת רמזור בצומת. שר התחבורה טען שהסיבה היחידה לריבוי תאונות בצומת היא "אי שימת לב לחוקי התנועה מצד נהגים". בסוף שנת 1966 הותקן בצומת רמזור חדיש, הראשון שהותקן בישראל, הלוקח בחשבון את עומסי התנועה.

המחלף נפתח לתנועה ביוני 1994, ובדומה לדרך אלוף שדה המתחברת אליו, המחלף נקרא על שמו של אלוף יצחק שדה. המחלף נבנה כחלק מתוכנית רב-שנתית להפיכת חלקו העיקרי של כביש 4 לכביש שמתאפשרת בו נסיעה ללא רמזורים. המחלף מאפשר את כל שמונת כיווני המעבר האפשריים בין הדרכים הנפגשות בו. חלק ממעברים אלה מוכוונים על ידי רמזורים.

## מבנה המחלף
מרכיב עיקרי במחלף הוא גשר המאפשר לדרך אלוף שדה ולדרך שיבא הנמצאת בהמשכה לעבור מעל לכביש 4, כך שהתנועה בכביש 4 תזרום ללא רמזורים.

סמוך למחלף נמצא מסוף אלוף שדה, ובמקום אף נבנתה מערכת כבישים המאפשרת לאוטובוסים העוברים במחלף לרדת למסוף על מנת להעלות ולהוריד נוסעים, ולאחר מכן לחזור למחלף בלא להפריע לשאר כלי הרכב הנוסעים במחלף.

מחלף אלוף שדה מחובר למחלף בר-אילן הנמצא מעט צפונית לו: הנוסעים בכביש 4 מצפון לדרום וחפצים לפנות ימינה או שמאלה במחלף אלוף שדה, חייבים להיכנס כבר במחלף בר-אילן לנתיב מיוחד שיאפשר להם פנייה זו. גם מי שנוסעים בדרך אלוף שדה או בדרך שיבא, ופונים צפונה, ישתלבו בכביש 4 רק במחלף בר-אילן.

מסוף האוטובוסים לא נגיש להורדת נוסעים מרכב פרטי, ומשמש בעיקר כתחנה להחלפת קו אוטובוס.

## תוכניות עתידיות

גשר זה יורחב במפלס העליון על מנת שיעבור בו הקו הסגול של הרכבת הקלה, בשנת 2027 לפי הצפי. יוקם גשר נפרד צפונית לקיים עבור הרכבת וביניהם יוקם גשר מעבר להולכי רגל.

## קישורים חיצוניים

## הערות שוליים

אלוף שדה
קטגוריה:ישראל: מיזמי תחבורה עתידיים
קטגוריה:רמת גן: תחבורה
קטגוריה:רמת גן: מבנים
קטגוריה:הנצחת יצחק שדה
אלוף שדה
קלמנטינה

ממוזער|קלמנטינות
ממוזער|צילום תקריב של קלמנטינה בשוק נצרת בינואר 2017
**קלמנטינה** (שם מדעי: *Citrus × clementina*) היא פרי הדר קטן ומתוק, הדומה לתפוז קטן או למנדרינה. מבחינה בוטנית, יש המגדירים את הקלמנטינה כמין נפרד תחת השם Citrus x clementina, כזן או כקבוצת זנים של מנדרינה, או כשם נרדף לתפוז חושחש Citrus x aurantium.

רוב הפירות אשר נקראים קלמנטינה בפי צרכנים ומשווקים בישראל הם למעשה מנדרינות. על פי יוסי יניב, אחראי פרויקט השבחת הדרים במרכז וולקני, הקלמנטינה לא מגודלת בישראל קרוב ל-50 שנה.

הקלמנטינה נוצרה לראשונה מהכלאה שביצע במאה ה-19 הכומר הצרפתי-אלג'יראי קלמאן רודייה . הפרי שהתקבל נקרא על שמו: קלמנטינה.

כמו כל פירות ההדר גם הקלמנטינה מכילה ויטמין C. קליפת הקלמנטינה צהובה-כתומה. בפרי 9 - 20 פלחים, המכילים בקבוקוני מיץ ועטופים בקליפה דקה. הגרעינים קרובים למרכז הפרי. טעמה מתוק חמצמץ. עונת הבשלות של הקלמנטינה היא בחודשים אוקטובר-נובמבר. ערכה התזונתי של הקלמנטינה (ל-100 גרם) הוא 45 קלוריות, 10 גרם סוכר, 175 מיליגרם אשלגן, 45 מיליגרם ויטמין C, וסיבים תזונתיים 2.3 גרם.

## זנים שפותחו במכון וולקני
במכון וולקני פותחו זנים אחדים של מנדרינות, המוכרים לצרכנים הישראליים כקלמנטינות, בידי צוות בראשות ד"ר עליזה ורדי. על פי קטלוג זני ההדרים בישראל, קלמנטינה הוא זן מסוים של מנדרינה, אשר היווה את הבסיס לפיתוח הזן "מיכל". הזן "אורה" נוצר במכלוא זני המנדרינות טמפל וקינו. מאורה פותחו הזנים "אור" ו"אודם". 

אורה בורר כזן ב-1978 ונרשם כפטנט ב-1984. מועד הבשלת הפרי בזן זה הוא בחודשים ינואר-פברואר. הזן מתאפיין בפרי עגול בעל קליפה חלקה בצבע צהוב-כתום המתקלפת בקלות. בפרי יש כעשרה זרעונים ורמת החמצון בפרי יורדת לאחר הקטיף, דבר הפוגם בטעמו. הפרי משתמר על העץ זמן רב יחסית.

פרי הקלמנטינה מזן אור הוא בעל קליפה צהובה, המתקלפת בקלות. מספר הזרעים מועט וטעם הפרי מתוק עם איזון מתאים בין החומציות והמתיקות. לתנובת הזן יש נטייה לסירוגיות.

מהזן "אור" פותח במכון וולקני בסיוע ענף ההדרים במועצת הצמחים הזן "אורי" המצטיין במתיקותו, והוא חסר גרעינים, מתקלף בקלות ובעל חיי מדף ארוכים. מפתחי הזן רשמו עליו זכויות בארצות שונות, כולל ספרד. בספרד ניתנות זכויות שתילה לחקלאים המקומיים תמורת תשלום לפי עץ, תוך חישוב של שלושים שנות חיים לעץ. נכון ל-2013 הצטברו בספרד כחמישים מיליון יורו, שצריכים לעבור לידי הישראלים, אך סכסוך בין בעלי הזכויות, מכון וולקני ומועצת הצמחים, מעכב העברת הכספים לישראל. בישראל נטעו 46,000 דונם בעצים מהזן "אורי", נכון ל-2013, והם מהווים 24% מענף הקלמנטינות.

## קישורים חיצוניים

* 
* קטלוג זני הדרים בישראל - עמוד 55

## הערות שוליים

קטגוריה:הדרים
קטגוריה:צמחי כלאיים
גדרות טובות יוצרות שכנים טובים

**"גדרות טובות יוצרות שכנים טובים"** (באנגלית: **Good Fences Make Good Neighbors**) הוא פתגם אמריקאי שמשמעותו היא, כי חלוקה ברורה של שטחים בין שכנים מועילה ליחסי השכנות ביניהם.

## מקור
[שמאל|ממוזער|250px|[חומת אדריאנוס בבריטניה: מחיצת אבנים]]
הפתגם מופיע לראשונה בכתב בסביבות שנת 1850 כפתגם אמריקאי עממי, אך הוא התפרסם לאחר הופעתו בשירו של רוברט פרוסט "**תיקון חומה**" (Mending Wall) משנת 1915. בשיר מתקנים שני חקלאים שכנים ביחד חומה בין חלקותיהם. תוך כדי העבודה תוהה הדובר, אחד מהחקלאים, בפני עמיתו על הצורך בחומה. השכן עונה בציטוט הפתגם (שורה 27), שהוא "אימרתו של אביו" (שורה 43), ומזכיר אותו שוב בסוף השיר (שורה 45). הדובר אינו שלם עם תשובה זו, ובחציו השני של השיר הוא מתאר בפני הקורא את הקושיות שהיה רוצה להקשות עליה, את השינוי לרעה בתפיסתו את שכנו בעקבות התשובה, ואת הרגשתו שגורמי טבע כלשהם מתנגדים לחומות ומנסים לחבל בהן.

## שימוש
הפתגם מוזכר תדיר בקשר לסכסוכים בין עמים. הוא מופיע בשיח הפוליטיקה הישראלית  בקשר לסכסוך הישראלי-פלסטיני, בעיקר בעניין גדר ההפרדה, או בקשר ליחסים בין ישראל ומדינות ערב. אלה הסבורים שהפרדה חברתית או פיזית בין שתי החברות המדוברות תגרום ליחסים טובים יותר ביניהן נוהגים לצטט את הפתגם כחיזוק לעמדתם, בעוד אלה הנוקטים בגישה ההפוכה נוהגים לטעון שהפתגם מייצג תפיסת עולם מוטעית או שאיננה רלוונטית למקרה שעוסקים בו.

השימוש הידוע הראשון בפתגם בקשר לסכסוך הישראלי-פלסטיני נעשה על ידי עיתונאי הג'רוזלם פוסט יוסף גואל בשנת 1989, אך הפתגם נקשר יותר לראש ממשלת ישראל לשעבר אהוד ברק, אשר החל משנת 1999 נהג להזכירו בשיחות בעל-פה תוך ניסיונו לשכנע בעד הקמת גדר בין ישראל ליהודה ושומרון.

## ראו גם
* "הדרך שלא נבחרה"

## קישורים חיצוניים
* 
* , כולל תרגום לעברית של השיר

* Wolfgang Mieder, "'Good fences make good neighbors': history and significance of an ambiguous proverb", 2003

* רוברט פרוסט, "תיקון חומה", באתר bartleby.com 

קטגוריה:אמרות כנף באנגלית
התאוריה המודרנית של תיקי השקעות

**התאוריה המודרנית של תיקי השקעות** (אנגלית: **Modern Portfolio Theory** או בקיצור **MPT**) היא תאוריה מתחום המימון שפותחה על ידי הארי מרקוביץ', המנסה למקסם את תשואת תיק ההשקעות בהינתן רמת הסיכון המקסימלית בתיק או לחלופין, למזער את הסיכון בתיק, בהינתן רמת התשואה המבוקשת, וזאת על ידי בחירה מדוקדקת של היחסים הכמותיים בין נכסים שונים בתיק.

למרות השימוש הנרחב שנעשה ב-MPT בענף הפיננסי והעובדה כי כמה מיוצריו זכו בפרס נובל לכלכלה, הרי שבשנים האחרונות הנחות היסוד של MPT התערערו באופן נרחב על ידי תחומים כמו כלכלה התנהגותית.

התאוריה טוענת כי בהינתן מידע על התפלגות התשואות של נכסים, ניתן לבנות תיק השקעות "יעיל", שמשמעותו היא תיק השקעה בעל תשואה מרבית עם סיכון נתון, או לחלופין תיק השקעה בעל תשואה נתונה בסיכון מינימלי.

את רמת הסיכון של תיק ההשקעות ניתן להקטין באמצעות פיזור השקעה בין מספר נכסים שונים. באמצעות פעולה זו השונות של תשואת של נכס ספציפי תתקזז בשונות התשואה של נכס אחר בתיק. ככל שהשונות המשותפת של הנכסים נמוכה יותר, כך האפקט גדול יותר. כך משקיע יכול לקבל תשואה גבוהה יותר בהינתן שונות מוגדרת, ממה שהיה משיג אם היה משקיע בנכס אחד. המידע ההיסטורי על תשואה של ניירות הערך מוגדר כמשתנה מקרי. התוחלת של הפיזור מהווה את ממוצע התשואה, וסטיית התקן מהווה את רמת הסיכון.

## הנחות התאוריה
* המשקיע הוא רציונלי ושואף להגדיל את רווחיו.
* המשקיע הוא בעל ידע מושלם על נתוני שוקי ההון.
* החלטות השקעה מתקבלות לאחר שקלול של התשואות והסיכונים.
* המשקיע שואף להקטין את הסיכון ולהגדיל את התשואה.
*מיסים ותשלומי העברה אינם נלקחים בחשבון.

## ממצאי התאוריה
* פיזור של השקעות מביאה להקטנת הסיכון בתיק.
*ככל שהשונות המשותפת של הנכסים נמוכה יותר, כך הפיזור יעיל יותר בהקטנת הסיכון בתיק.
* "תיק יעיל" קיים וניתן להשגה.
* התיק האופטימלי אינו תלוי ברמת הסיכון הנדרשת על ידי המשקיע.
* רמת הסיכון הנדרשת על ידי המשקיע משפיעה רק על הרכב התיק ביחס להשקעה חסרת סיכון.

## ראו גם
*הארי מרקוביץ'
*CAPM

## קישורים חיצוניים

* בחירת תיק השקעות, 1952 http://cowles.econ.yale.edu/P/cp/p00b/p0060.pdf

*ניהול השקעות בחסכון הפנסיוני באתר פורום החוסכים לפנסיה בישראל

## הערות שוליים

קטגוריה:מימון
קטגוריה:שוק ההון
שירות המידע הלאומי

**שירות המידע הלאומי** (בפורטוגזית: **Serviço Nacional de Informações**) ובראשי תיבות - SNI, היה שירות ביון שנוצר על ידי הדיקטטורה הצבאית בברזיל כיורש לשירות הפדרלי למודיעין וסיכול ריגול, בימי הנשיא אומברטו קסטלו ברנקו בשנת 1964. עם המעבר של ברזיל למשטר דמוקרטי פורק השירות. כיום ממלא תפקיד זה שירות בשם "סוכנות הביון של ברזיל" (ובראשי תיבות - ABIN).

## היסטוריה
ה-SNI התחיל את דרכו כשירות אזרחי בפיקודו של גנרל בדימוס בשם גולברי דו קוטו אה סילבה. הוא סיפק לנשיא אומברטו קסטלו ברנקו מקור מידע חיצוני, עצמאי משירותי הביון של הצבא. אנשי ה-SNI החלו את פעולתם כגוף הקרוי "המכון למחקר וללימודים חברתיים" שהוקם על ידי קוטו אה סילבה במטרה לחתור תחת שלטונו של ז'ואו גולאר, נשיאה האזרחי האחרון של ברזיל לפני השתלטות הכת הצבאית ב-1964.

ככל שכבדה ידו של המשטר הצבאי בברזיל על תושביה והשפעת הצבא חדרה לכל תחומי החיים; הצליח גם הצבא להשתלט על SNI, ולהפוך אותו לכלי חשוב בשליטתו בברזיל. למרות קיומה של משטרה חשאית בברזיל עוד מימי הרודן ז'טוליו ורגאס בשנות ה-30, השתלטות הצבא על ה-SNI הביאה נטיות אלו לשיאים חדשים.

בשנת 1973 הקים ה-SNI גוף משלו לאימון אנשי מודיעין. בשלב זה היה ה-SNI בעל עוצמה רבה שכללה מונופול על אימונם של סוכני ביון, והשפעה רבה במשרד הנשיא. השירות היה בעל אוטונומיה מוחלטת, ורבים מבוגריו ועושי דברו שימשו במשרות בעלות כוח והשפעה בממשל הברזילאי.

## מבנה
באופן תאורטי תפקידו של ה-SNI היה לתאם בין פעולות גופי המודיעין של הצבא, כאשר לכל זרוע מזרועות צבא ברזיל, חיל האוויר, חיל הים וזרוע היבשה, היה שירות מודיעין אוטונומי משלו. למעשה, שירות המודיעין של חיל היבשה לא היה כפוף ל-SNI, והיה בעל שרשרת פיקוד מקבילה. גוף זה ניהל מדיניות משלו, והיה אחראי לרציחות, חטיפות ומעצרים בלתי חוקיים. כל שלושת גופי הביון הצבאיים היו אחראים לרדיפת מתנגדי משטר באופן לא דמוקרטי.

## שיטות פעולה
ה-SNI היה אחראי למתן אישור לכל מינוי בשירות המדינה. באמצעות רשת של מודיעין והאזנות, צבר השירות מידע על אזרחי ברזיל.

מחקר היסטורי מעריך כי בשיאו כלל השירות 50,000 איש המועסקים בו (כיום, לדוגמה, מועסקים בשירות המקביל, ABIN, כ-1,600 עובדים).

כוחו של השירות היה כה חזק, עד ששניים מנשיאי ברזיל בתקופת המשטר הצבאי, אמיליו גרסטזו מדיסי וז'ואו פיגיירדו שימשו כראשי השירות בטרם קיבלו את משרת הנשיא.

קטגוריה:קהילת המודיעין הברזילאית
קטגוריה:ברזיל: היסטוריה
סאלי אלי-מונטארי

**סאלי אלי-מונטארי** (נולד ב-27 באוגוסט 1984) הוא כדורגלן עבר גאנאי ששיחק בעמדת הקשר.

## קריירה
אלי-מונטארי השתתף עם נבחרת גאנה הצעירה באליפות העולם עד גיל 20 שנערכה בשנת 2002, הוא הגיע עם נבחרתו עד לשלב הגמר וזכה בתואר "פוטנציאל הטורניר".

מיד לאחר הטורניר הוזמן אלי-מונטארי למבחנים בקבוצת מנצ'סטר יונייטד שאומנה על ידי אלכס פרגוסון. פרגוסון הזמין את השחקן לשלושה ימים של התרשמות, לאחר שלושת הימים האלו הודיע המאמן כי הוא מעוניין לבחון את אלי-מונטארי לעוד מספר ימים.

אלי-מונטארי לא רצה לחכות לימי האימון הנוספים וחתם בקבוצת אודינזה האיטלקית שאותה הצעיד להשתתפות היסטורית בליגת האלופות. בעקבות היכולת שהציג דרשו אוהדי יובנטוס להחתימו אך הוא סירב בטענה כי טוב לו במקום שבו הוא נמצא.

לאחר 5 עונות באודינזה, ב-30 במאי 2007 חתם לחמש שנים בפורטסמות' מהפרמייר ליג עבור 7 מיליון יורו. הוא ערך את הופעת הבכורה בקבוצה ב-11 באוגוסט נגד דרבי קאונטי בתיקו 2-2, במהלך העונה הבקיע את שער הניצחון בפנדל נגד מנצ'סטר יונייטד בגביע, שהוביל לזכייה בסיום העונה בגביע האנגלי. במהלך העונה היה שחקן הרכב קבוע. 

ב-24 ביולי 2008 חתם באינטר מילאנו עבור 14 מיליון יורו. עם הקבוצה זכה בשתי אליפויות איטליה, הגביע האיטלקי, פעמיים בסופר קאפ האיטלקי, אליפות העולם לקבוצות, וליגת האלופות. 

ב-26 בינואר 2011 הושאל לסנדרלנד עד סוף העונה. ב-31 בינואר 2012 הושאל למילאן עד סוף העונה. ב-19 בפברואר הבקיע את שערו הבכורה בקבוצה בניצחון 3-1 על צ'זנה. ב-1 ביולי 2012 חתם באופן קבוע במילאן. ב-30 ביוני 2015 שוחרר ממילאן לאחר 3 עונות בקבוצה. ב-28 ביולי 2016 חתם באל-איתיחאד הסעודית. ב-24 בינואר 2017 חתם בפסקארה האיטלקית עד לסוף העונה. ב-22 בפברואר 2018 חתם בדפורטיבו לה קורוניה מליגת העל הספרדית. ב-1 בפברואר 2019 חתם באלבסטה במדיה פרש ממשחק פעיל.

## קישורים חיצוניים

* 

 

קטגוריה:כדורגלנים גנאים
קטגוריה:קשרי כדורגל גנאים
קטגוריה:כדורגלני ליברטי פרופשיונלס
קטגוריה:כדורגלני אודינזה
קטגוריה:כדורגלני פורטסמות'
קטגוריה:כדורגלני אינטר מילאנו
קטגוריה:כדורגלני סנדרלנד
קטגוריה:כדורגלני מילאן
קטגוריה:כדורגלני אל-איתיחאד
קטגוריה:כדורגלני פסקארה
קטגוריה:כדורגלני דפורטיבו לה קורוניה
קטגוריה:כדורגלני אלבסטה
קטגוריה:כדורגלני נבחרת גאנה
קטגוריה:כדורגלני מונדיאל 2006
קטגוריה:כדורגלני גביע אפריקה לאומות 2008
קטגוריה:כדורגלני מונדיאל 2010
קטגוריה:כדורגלני גביע אפריקה לאומות 2012
קטגוריה:כדורגלני מונדיאל 2014
קטגוריה:ספורטאים זרים באיטליה
קטגוריה:ספורטאים גנאים באנגליה
קטגוריה:ספורטאים גנאים בערב הסעודית
קטגוריה:ספורטאים גנאים בספרד
קטגוריה:גנאים שנולדו ב-1984
הררי (מדינה)

**המדינה האזורית הלאומית של אומת ההררי** (באנגלית: ** Harari People's National Regional State**) היא הקטנה מבין מדינות אתיופיה, הן בשטחה והן במספר תושביה. בעבר הייתה חלק ממחוז הררג. בירתה של הררי היא העיר הרר.

## דמוגרפיה
על פי נתוני הסוכנות המרכזית לסטטיסטיקה של אתיופיה לשנת 2005, חיים בהררי 196,000 תושבים, כאשר החלוקה היא 100,000 גברים ו-96,000 נשים. 74,000 או 37.8% הם כפריים, ו-122,000 או 62.2% הם עירוניים. להררי שטח של 311.25 קמ"ר וצפיפות ממוצעת של כ-630 איש לקמ"ר.

הקבוצות האתניות במדינת הררי הן אורומו 52.35%, אמהרים 32.6%, הררים 7.1% ו-3.2% גורג'ה. מכאן עולה כי ההררים הם מיעוט קטן במדינת האם שלהם.

התפלגות הדתות בהררי היא 60.3% מוסלמים, 38.2% נוצרים אתיופים אורתודוקסיים, 0.9% נוצרים פרוטסטנטים, 0.55% נוצרים קתולים, ו-0.1% דתות אחרות.

## קישורים חיצוניים

* רשת הרר
* מפת מדינת הררי
* הסוכנות המרכזית לסטטיסטיקה של אתיופיה 

*
קטגוריה:אתיופיה: מדינות
ערן בן ימיני

**ערן בן ימיני** (נולד ב-21 ביוני 1966) הוא מייסד ארגון מגמה ירוקה, ארגון סטודנטים ארצי למען איכות הסביבה. כיהן כיו"ר התנועה הירוקה שרצה יחד עם מימד לבחירות לכנסת השמונה עשרה.

## ביוגרפיה
בן ימיני הוא בעל תואר ראשון בפיזיקה מהטכניון ודוקטורנט להיסטוריה ופילוסופיה של המדע באוניברסיטת בר-אילן. בעת שהותו באנגליה בשנות ה-90 נחשף לפעילות סביבתית רבה כנגד כביש M11. עם שובו לארץ סבר כי הפעילות שהתקיימה נגד סלילת כביש חוצה ישראל מעטה, והקים בשנת 1997 את מגמה ירוקה (בתוך החברה להגנת הטבע), ארגון סטודנטים ארצי להגנת הסביבה בכלל, ולמאבק נגד חוצה ישראל בפרט. לאחר מכן הפכה מגמה ירוקה לארגון עצמאי. תחת הנהגתו של בן ימיני הרחיב הארגון את פעילותו לתחום נרחב יותר של צדק סביבתי.

בשנים 2004–2007 שימש בן ימיני כרכז המסלול הסביבתי של התוכנית ל"חממה ליזמות חינוכית" במכון לחינוך דמוקרטי, במכללת סמינר הקיבוצים, וכיום הוא מלמד במסלול. משנת 2003 הוא מנחה תוכנית עמיתי הסביבה של מרכז השל - המכון הישראלי לחשיבה ומנהיגות סביבתית. בשנת 2008 פרש מתפקיד יו"ר הוועד המנהל של מגמה ירוקה, לאחר שעמד בראש הארגון מאז הקמתו.

ב-2008 הקים בעזרת אלון טל ופעילים נוספים את התנועה הירוקה, כיהן כיושב ראש עד 2010. בעקבות החלטתה של ועידת התנועה באוקטובר 2010 להתמקד בהיבט הסביבתי על חשבון ההיבט הכלכלי והמדיני, הודיע בן ימיני על התפטרותו מתפקיד היושב ראש, אך נשאר בהנהגת המפלגה.

ב-26 ביולי 2013 נבחר לתפקיד יושב-ראש משותף של התנועה הירוקה יחד עם יעל כהן-פארן בבחירות להנהגת התנועה הירוקה. ב-21 במרץ 2017 החל לשמש כמנכ"ל ארגון חיים וסביבה.

## קישורים חיצוניים

* מיה שליט, ימי בנימיני ב"ירוק ברשת", מאי 2007.
* 
* התנועה הירוקה - המפלגה שערן בן ימיני כיהן בה כיו"ר

## הערות שוליים

קטגוריה:פעילי איכות הסביבה ישראלים
קטגוריה:פעילים חברתיים ישראלים
קטגוריה:פעילים פוליטיים ישראלים
קטגוריה:מייסדי עמותות ישראלים
קטגוריה:ראשי התנועה הירוקה
קטגוריה:בוגרי הטכניון - מכון טכנולוגי לישראל
קטגוריה:ישראלים שנולדו ב-1966
חרדון צב

**חרדון צב** (שם מדעי: *Uromastix* או *Uromastyx*) הוא סוג לטאה מגושמת וכבדת גוף ממשפחת החרדוניים. הנפוץ בארץ, חרדון צב מצוי (שם מדעי: *Uromastyx aegyptia* הנפוץ יותר, *Uromastyx aegypticus* או *Uromastix spinipes*) נמנה עם אחד הזוחלים המדבריים הגדולים בישראל ואורכו מגיע ל-75 סנטימטרים. נוסף הוא חרדון צב הדור (*Uromastyx ornata*).

חרדון הצב מגושם, ותנועתו איטית; הוא מגיע למשקל של מספר קילוגרמים, ואורכו של פרט בוגר כ-80 סנטימטרים. כרוב בני משפחת החרדוניים, הוא מעדיף אתרי חיות מדבריים בהם טמפרטורות גבוהות: בדרך כלל מעל 40 מעלות. חרדון הצב המצוי, הנפוץ בארץ, חי בעיקר באזור הנגב וים המלח.

תזונתו של חרדון הצב מתבססת על צמחים בלבד; מן הצמחים המדבריים הוא משיג גם את מרב הנוזלים שהוא נדרש להם.
גופו של חרדון זה חום-כתום ברובו. הצוואר ארוך ובו מעין קפלי עור, ואילו הזנב קוצני ומהודר.

מקור השם המדעי ביוונית, ופירושו "זנב השוט".
בעבר נהגו הבדואים אשר חיו במדבר לצוד את חרדון הצב ולאכול את בשרו וביציו.

## ביהדות
לפי המסורת התימנית שקיבל הרב יוסף קאפח, חרדון הצב הוא הצב המקראי והוא אחד משמונה שרצים. כמו כן, המילה המקבילה בערבית, ضَبّ (צַ'בּّ), מתייחסת לחרדון הצב. גם המילים הארמיות עַבָּא וצַבָּא מתייחסות ללטאה.

## מינים
* Uromastyx acanthinura
*חרדון צב מצוי (Uromastyx aegyptia)
* Uromastyx alfredschmidti
* Uromastyx benti
* Uromastyx dispar
* Uromastyx flavifasciata
* Uromastyx maliensis
* Uromastyx geyri
* Uromastyx macfadyeni
* Uromastyx occidentalis
* Uromastyx ocellata
*חרדון צב הדור (Uromastyx ornata)
* Uromastyx princeps
* Uromastyx thomasi
* Uromastyx yemenensis

## גלריית תמונות

תמונה:hardon tzav hador.jpg|חרדון צב הדור שצולם בהר צפחות שבאילת
תמונה:hardon tzav1.jpg|חרדון צב מצוי שצולם בנחל חוה בנגב במאי 2006
תמונה:Uromastix hardwickii.jpg
תמונה:Egyptian.spiny.tail.lizard.arp.jpg


## קישורים חיצוניים

* 

## הערות שוליים

קטגוריה:בעלי חיים שתוארו ב-1820
קטגוריה:טקסונים שתוארו בידי בלסיוס מרם
קטגוריה:חרדוניים
קטגוריה:שמונה שרצים
רשות מבצעת

במדע המדינה, **הרשות המבצעת** היא זרוע הממשל אשר לה הסמכות והאחראיות הבלעדית על הניהול האדמיניסטרטיבי היום-יומי של הבירוקרטיה במדינה. על פי עקרון הפרדת הרשויות, כוחה של המדינה מתחלק לזרועות נפרדות כשתפקידה של הרשות המבצעת הוא ליישם, לתמוך ולאכוף את החוקים אשר נחקקו על ידי הרשות המחוקקת.

במדינות רבות הרשות המבצעת היא הממשלה, אך הדבר נכון במדינות דמוקרטיות, ואילו בדיקטטורות ובמונרכיות אבסולוטיות, גם כשיש ממשלה, כוח כל הרשויות נתון בידי העריץ. במדינות בהן יש דמוקרטיה נשיאותית תפקיד ראש המדינה ממולא על ידי ראש הרשות המבצעת, בעוד במדינות בהן יש דמוקרטיה פרלמנטרית, כמו בישראל, נשיא המדינה אינו חלק מהרשות המבצעת.

## דמוקרטיה פרלמנטרית
בדמוקרטיה פרלמנטרית, ממשלה שממונה באמון הפרלמנט היא הרשות המבצעת. לדוגמה בישראל, בהתאם לחוק יסוד: הממשלה – "הממשלה היא הרשות המבצעת של המדינה" ו"הממשלה מכהנת מכוח אמון הכנסת". סמכויות הממשלה מוגדרות בחוק יסוד הממשלה ובחוקים אחרים, אך בנוסף יש לה סמכות שיורית, כלומר כל הסמכויות שלא נמסרו לגוף אחר. לממשלת ישראל יש גם סמכויות חקיקה, כמו הסמכות לקבוע תקנות, מתן צווים והתקנת תקנות לשעת חירום.

## דמוקרטיה נשיאותית
בדמוקרטיה נשיאותית כוחה של הרשות המבצעת נתון בידי הנשיא. למשל בארצות הברית, סמכות הממשל הפדרלי נתונה לנשיא ארצות הברית אך כוח מואצל לעיתים קרובות לחברי הקבינט ולנושאי תפקיד רשמי אחרים. הנשיא וסגן הנשיא נבחרים במשותף על ידי נציגי חבר האלקטורים אשר נשלחים על ידי כל מדינה ועל ידי מחוז קולומביה בהתאם לגודלן היחסי בקונגרס. מזכיר המדינה של ארצות הברית הוא החבר הבכיר ביותר בקבינט.

## דמוקרטיה נשיאותית למחצה
בדמוקרטיה נשיאותית למחצה, הסמכויות של הרשות המבצעת מחולקות בין הנשיא לראש הממשלה. למשל בצרפת הנשיא נבחר על ידי העם וממנה את ראש הממשלה ואת השרים. אך בעוד שהנשיא מוסמך לפטר את שרי הממשלה, פיטורי ראש הממשלה טעונים את אישור הקונגרס. הנשיא הצרפתי משמש המפקד העליון של הצבא ובסמכותו לפזר את הפרלמנט, בעוד שראש הממשלה אחראי על מדיניות פנים, על תקציב המדינה ויכול לחוקק חוקים כל עוד הפרלמנט לא בוחר לפסול אותם.

## קישורים חיצוניים

* 
* 

## הערות שוליים

קטגוריה:מדע המדינה
קטגוריה:ממשל ומדיניות
קטגוריה:אסדרה
קטגוריה:משפט ציבורי
גמבלה

**גמבלה** (באמהרית ጋምቤላ) היא מדינה במערב אתיופיה. גובלת מצפונה במדינת אורומיה בדרומה במדינת האומות, הלאומים ועמי הדרום ובמערבה בדרום סודאן.

## דמוגרפיה
על פי הנתונים של הסוכנות המרכזית לסטטיסטיקה אוכלוסיית המדינה מונה 306,916 שמתוכם 25.37% חיים בערים. עם שטח של 25,802.01, הצפיפות הממוצעת היא 9.57 אנשים לקמ"ר.

### אתניות
חלוקת התושבים לפי קבוצות אתניות:
* נארים - 46.65% 
* אנואקים - 21.17% 
* אמהרים - 8.42% 
* קפיצ'ו - 5% 
* אורומו - 4.83% 
* קמבטה - 1.44%
* מזהנגר - 4%
* שקצ'ו - 2.27%
* תגרים - 1.32%
* אחרים - 4.9%

### דת
חלוקת התושבים לפי דת:
* נוצרים - 90.2%
** נוצרים אורתודוקסים – 16.8%
** נוצרים פרוטסטנטים – 70%
** נוצרים קתולים - 3.4%
* מוסלמים - 4.9%
* דתות מסורתיות - 3.8%
* דתות אחרות – 1.1%

## מחוזות
גמבלה מחולקת לארבעה מחוזות: 
*אגנוק
*אתנג
*מזהנגר
*נואר

## קישורים חיצוניים

*מידע בסיסי - גמבלה
*מפת גמבלה
*הסוכנות המרכזית לסטטיסטיקה של אתיופיה (אנגלית)

*
קטגוריה:אתיופיה: מדינות
באבא גנוש

**באבא גנוש** (בערבית: **بابا غنوج**, תעתיק מדויק: **באבא ע'נוג**') הוא מאכל המורכב מסלט חצילים בטחינה, אשר נפוץ ברחבי המזרח התיכון, בעיקר במצרים, בסוריה, בלבנון, בטורקיה וביוון.

במדינות שונות יש גרסאות שונות לאופן ההכנה, בחלקן מוסיפים לחצילים עגבניות קצוצות ושום.

משמעות השם היא כנראה אבא גנוש (שם פרטי), אבא מפונק או אבא-ענוֹג.

לעיתים הוא נקרא גם מטאבאל (mutabbal). באתיופיה מכונה המאכל "בלאגאדוש".

במצרים, המאכל מכונה 'באבא ראנוש' ומתאפיין לעיתים קרובות בטעם מעושן יותר. בטורקיה, באבא גנוש מוגש לעיתים קרובות עם יוגורט, המשלים את טעמיו העשירים.

## ראו גם
* סלט חצילים

## קישורים חיצוניים

* מתכון, באתר It's sooo good! 
* מתכון, באתר RecipeSource 

קטגוריה:ערכים שבהם תבנית בריטניקה אינה מתאימה
קטגוריה:סלטים
קטגוריה:המטבח הערבי: סלטים
קטגוריה:המטבח הסורי
קטגוריה:המטבח הפלסטיני
קטגוריה:המטבח היווני
קטגוריה:המטבח הטורקי
קטגוריה:המטבח המצרי
קטגוריה:המטבח הלבנוני
קטגוריה:מאכלי חצילים
מכון פישר למחקר אסטרטגי אוויר וחלל

**מכון פישר למחקר אסטרטגי אוויר וחלל** היה מכון שנוסד על ידי עמותת חיל האוויר המאגדת את פורשי שירות הקבע של חיל האוויר הישראלי. יעוד המכון היה פיתוח החשיבה והשיח הציבורי במדינת ישראל בתחומי התעופה והחלל והוא פעל כחברה לתועלת הציבור. המכון החל לפעול בשנת 2000 ונסגר בדצמבר 2018.

## פעילות המכון
פעילויות המכון העיקריות:
* ארגון כנסים וימי עיון
* ביצוע מחקרים
* פרסום מאמרים בנושאי פעולת המכון
* הפעלת מרכז מידע הכולל ספרים, כתבי עת, סרטים ומאגרי מידע בתחומי התעופה והחלל ועומד לרשות הציבור.

המכון נקרא על שם האחים זכריה ולארי פישר, מקימי ומנהלי חברת הנדל"ן "האחים פישר", אשר תרמו להקמתו. המכון שכן בבית חיל האוויר בהרצליה.

## מרכזי המחקר במכון
המכון הפעיל מספר מרכזי מחקר:

* **מרכז מידע וספריה**, בראשות סא"ל (מיל.) עמוס כהן
* **המרכז לחקר העימות האסימטרי**, בראשות תא"ל (מיל.) אפרים סגולי
* **המרכז לרפואת תעופה וחלל**, בראשות ד"ר ערן שנקר
* **המרכז לבטיחות וביטחון בתעופה** בראשות סא"ל (מיל.) ערן רמות 
* **המרכז לחקר החלל וה[[כלי טיס בלתי מאויש|כטב"ם]]**, בראשות טל ענבר

## שיתופי פעולה
מכון פישר קיים שורה של שיתופי פעולה בתחום המחקרי, בינם עבודה משותפת עם תאגיד ראנד בארצות הברית, המכללה לביטחון לאומי, קתדרת חייקין לגאואסטרטגיה באוניברסיטת חיפה, שותפות בכנסים העוסקים בטרור, המאורגנים על ידי המרכז הבינתחומי הרצליה, וקיום סדנאות משותפות עם גורמים שונים בצה"ל, רובם מחיל האוויר.

## כנסים שאורגנו על ידי המכון
מכון פישר למחקר אסטרטגי אוויר וחלל ארגן מספר כנסים בינלאומיים בעבר:
* כנס החלל הבינלאומי על שם אילן רמון (נערך בסוף ינואר מדי שנה).
* הכנס הבינלאומי בנושא ביטחון הלאומי (נערך מדי שנה בחודש מאי, הנושא המרכזי השתנה מדי שנה).
* הכנס הבינלאומי לרפואת תעופה וחלל.
* הכנס הבינלאומי בנושא בטיחות בתעופה האזרחית, בשיתוף עם רשות התעופה האזרחית של ישראל.

## הנהלת המכון
מכון פישר לא היה מסונף לגוף אקדמי כלשהו, והגוף המנהל שלו היה הדירקטוריון, בו היו חברים יוצאי חיל האוויר ואישי ציבור אחרים. דירקטוריון המכון היה אחראי לקביעת יעדי המכון, ייזום פרויקטים עיקריים ואישורם, ומעקב אחר ביצוע מיזמים של המכון. יו"ר המכון והדירקטוריון היה אלוף (מיל.) הרצל בודינגר ומנכ"ל המכון היה תת-אלוף (מיל.) אברהם עשהאל.

## סגירת המכון
בדצמבר 2018 הודיע יו"ר המכון, הרצל בודינגר על סגירת המכון עקב בעיות תקציביות. ספריית המכון פורקה וספריה נמסרו.

## קישורים חיצוניים
* 

## הערות שוליים

פישר
קטגוריה:ישראל: תעופה
קטגוריה:הרצליה: חינוך
ילד שמנת

[שמאל|ממוזער|250px|ילדים ב[מולדת (יישוב)|מושב מולדת, 1950]]
**ילד שמנת** (בתחילה – **ילד תנובה**) הוא כינוי ישראלי הלועג לילד או לבן נוער שצמח אצל משפחה מבוססת ובסביבה מפנקת, גדל בתנאי שפע ואינו יודע מחסור ודאגות פרנסה מהם. כינוי זה משמש שם גנאי למי שהורגל בילדותו לחיי רווחה ומותרות, ודומה ל"נולד עם כפית זהב (כסף) בפה".

מקור הביטוי בתקופת הצנע של שנות ה-50, אז התייחס הביטוי, בגלגולו המקורי **ילד תנובה**, בעיקר לילדי ההתיישבות העובדת (קיבוצים ומושבים, בשונה מילדי היישובים העירוניים) אשר נחשבו, גם אם לא על בסיס עובדתי, לילדים בריאים הנהנים ממזון טוב הכולל גם מוצרי חלב כמו שמנת.

## קישורים חיצוניים
* 

## הערות שוליים

קטגוריה:עושר בישראל
קטגוריה:ילדות בישראל
קטגוריה:ביטויים סטריאוטיפים ישראליים
צומת מגידו

**צומת מגידו** הוא צומת מרכזי בעמק יזרעאל, המחבר את כביש 65 וכביש 66. קטע הכביש היוצא מצומת מגידו לכיוון עפולה מכונה "כביש הסרגל" בשל היותו בעבר קטע כביש ישר לגמרי ללא עיקולים ופניות. היום, עקב סלילת כביש ״עוקף עפולה, הכביש מתעקל לכיוון צפון מזרח, קצת צפונה לצומת התענ״כים.

הצומת נקרא על שם הקיבוץ מגידו ותל מגידו הנמצאים בקרבת מקום, ולא רחוק ממנו נמצא גם כלא מגידו.

ב-5 ביוני 2002 נרצחו 17 ישראלים כאשר מחבל מתאבד פוצץ מכונית תופת ליד אוטובוס אגד בקו 830 בצומת מגידו לכיוון עפולה.

ב-13 במרץ 2023 נפצע קשה שרף א-דין ח'מאיסי, אזרח ישראלי, כאשר מחבל שחדר מלבנון פוצץ מטען בצומת מגידו.

[250px|ממוזער|ימין|מבט מכיוון [תל מגידו אל צומת מגידו (בחלק המרכזי-שמאלי בתמונה) מצפון-מערב. מימין לצומת נראה כלא מגידו]]
ממוזער|250px|אנדרטת הפיגוע בצומת מגידו

## קישורים חיצוניים

*
מגידו
ריו ברנקו (עיר)

**ריו ברנקו** (בפורטוגזית: **Rio Branco**) היא בירת מדינת אקרי שבברזיל.

העיר, הממוקמת על גדת נהר אקרי, נוסדה בשנת 1882. בעיר מתגוררים, נכון ל-2017, 383,443 תושבים.

בסמוך לעיר נמצא נמל התעופה הבינלאומי ריו ברנקו, ועוברים בו כחצי מיליון נוסעים בשנה.

## אטרקציות עיקריות
*פארק הסביבה של צ'יקו מנדס.
*פארק דה Maternidade (פארק היולדות).
*אנדרטת הזיכרון האוטונומית (אוטונומיסטים), המציינת את ההיסטוריה של רכישת אקרי על ידי ברזיל.
*ריו ברנקו פאלאס, אשר מציג את התערוכה הקבועה על ההיסטוריה של העם באקרי, בניית הארמון ואת התרבות של העם.
*Biblioteca da Floresta (ספריית יער) המיוחדת. הביקור בה כולל הרצאה על עדות אתניות באזור האמזונס, קולות יער ואפילו העתק מדויק של בית מלאכה לעיבוד גומי.

## קישורים חיצוניים

*
* 

## הערות שוליים

קטגוריה:ברזיל: ערים
קטגוריה:אקרי
קטגוריה:מדינות ברזיל: ערי בירה
קטגוריה:יישובים שהוקמו ב-1882